méridienne
En méridienne er en dagseng eller sofa. Den anvendes i en stue både som siddemøbel og til at ligge på for at tage en lur eller som gæsteseng.
Méridienne var populær i begyndelsen af 1800-tallet. Siden er den også blevet del af sofasortimentet i store varehuse. Den er populær som daybed eller som en meget behagelig sofa kaldet en flyder.
Dens sæde er en kraftig hynde, og den har gerne to armlæn samt ryglæn. På ældre modeller kan armlænene være med svanehalssvejf, det ene undertiden højere end det andet, og ryggen i så fald nedadskrånende mod det laveste. Méridiennne kan tillige være med nedklappelige armlæn eller slet ingen armlæn i den ene ende.